¾humanitarinės pagalbos didinimą, kaip skubų atsaką į Rusijos karo Ukrainoje padarinius, be kita ko, kylančią maisto krizę. Kadangi 6 išlaidų kategorijoje (Kaimyninės šalys ir pasaulis) maržos nėra, reikia mobilizuoti lankstumo priemonės lėšas;

¾asignavimų, skirtų Sąjungos civilinės saugos mechanizmui (SCSM), telkimą laikotarpio pradžioje ir jų padidinimą, siekiant padengti sraigtasparnių ir lengvųjų lėktuvų nuomą 2024 m. vasarą ir paspartinti su nuolatiniu „rescEU“ oro laivynu susijusius viešuosius pirkimus, kuriems vykdyti reikia mobilizuoti lankstumo priemonę;

¾numatomų žemės ūkio išlaidų poreikių, asignuotųjų pajamų ir asignavimų atnaujinimą. TR Nr. 1/2023 atsižvelgiama ne tik į kintančius rinkos veiksnius, bet ir į sprendimų, kurie priimti žemės ūkio sektoriuje po to, kai 2022 m. liepos mėn. buvo priimtas 2023 m. BP, poveikį, taip pat į kitus pasiūlymus, kurie, kaip numatoma, turės didelį poveikį finansiniais metais;

¾atnaujintus numatomus poreikius, susijusius su tausios žvejybos partnerystės susitarimais, atsižvelgiant į tai, kad įsigalioja naujas su Mauricijumi pasirašytas protokolas;

¾mokėjimų asignavimų lygio padidinimą, siekiant atsižvelgti į lanksčios pagalbos teritorijoms (FAST-CARE) pasiūlymo poveikį mokėjimų poreikiams sanglaudos srityje 2023 m.;

¾Europos Sąjungos aviacijos saugos agentūrai (EASA), Europos aplinkos agentūrai (EAA), Europos Sąjungos teisėsaugos mokymo agentūrai (CEPOL) ir Europos prokuratūrai (EPPO) skirtų asignavimų lygio ir (arba) jų darbuotojų skaičiaus patikslinimus, atsižvelgiant į naujausius teisėkūros ar politinius pokyčius, susijusius su jų veikla 2023 m.;

¾patikslinimus, susijusius su išorės darbuotojų finansavimu pagal programų administracinės paramos eilutes, visų pirma siekiant atsižvelgti į didėjantį darbo krūvį;

¾7 išlaidų kategorijos „Europos viešasis administravimas“ patikslinimus, visų pirma susijusius su mažesnio darbo užmokesčio koregavimo 2022 m. poveikiu administracinėms išlaidoms ir pensijoms, atnaujinus infliacijos ir perkamosios galios įverčius, palyginti su parametrais, naudojamais rengiant 2023 m. BP. Be to, siūloma padidinti CERT-EU skirtas lėšas perkeliant kitoms institucijoms skirtas lėšas;

¾biudžeto nomenklatūros ir biudžeto pastabų patikslinimus, visų pirma atsižvelgiant į pasiūlymų pagal planą „REPowerEU“ teisėkūros procedūrą.

Apskritai TR Nr. 1/2023 grynasis poveikis išlaidoms 2023 m. BP yra įsipareigojimų asignavimų padidėjimas 758,3 mln. EUR ir mokėjimų asignavimų padidėjimas 2 394,9 mln. EUR; jį galima išskaidyti į šiuos komponentus:

(mln. EUR) Programa Įsipareigojimų asignavimai Mokėjimų asignavimai Humanitarinė pagalba 150,0 120,0 „Erasmus+“ 100,0 80,0 Trumpalaikė gynybos priemonė 157,0 72,0 Sąjungos civilinės saugos mechanizmas 41,4 70,0 Europos ekonomikos gaivinimo priemonės palūkanų eilutė 450,0 450,0 Europos žemės ūkio garantijų fondas (EŽŪGF) 0 0 Tausios žvejybos partnerystės susitarimai 0 0 Sanglaudos politikai skirtų mokėjimų poreikių įvertinimas 0 1 743,0 Atnaujintos sumos decentralizuotoms agentūroms 0 0 7 išlaidų kategorijos patikslinimai −140,1 −140,1 Iš viso 758,3 2 394,9

Daugiau informacijos apie kiekvieną komponentą pateikiama tolesniuose skirsniuose.

Atitinkamos biudžeto eilutės išsamiai aprašytos biudžeto priede ir kartu pateikiamos, be kita ko, dėl šiame taisomajame rašte nurodytų išlaidų pokyčių atnaujintos pajamos.

2.Papildomos su Ukraina susijusios priemonės

Iki šiol, be karinės paramos, Europos komanda mobilizavo daugiau kaip 19 mlrd. EUR Ukrainai skirtos finansinės paramos, paramos biudžetui ir humanitarinės pagalbos. Sudarydama 2023 m. BP, Komisija paskelbė, kad siekiant atsižvelgti į vietoje kintančią padėtį, papildomos priemonės, susijusios su Rusijos Federacijos invazijos į Ukrainą padariniais, gali būti įtrauktos į taisomąjį raštą. ES reaguos į skubiausius poreikius, be kita ko, Ukrainos finansavimo trūkumą, pagrindines ir esmines paslaugas, humanitarinius poreikius ir būtiniausios infrastruktūros sutvarkymą, ir toliau juos tenkins. Tačiau šiame etape dar per anksti teikti pasiūlymus dėl papildomų poreikių, susijusių su Ukrainos gaivinimu ir ilgalaikiu atstatymu. Padėties raida turės įtakos tiek finansinių mobilizuotų išteklių sumai, tiek tvarkaraščiui.

2.1. Humanitarinė pagalba

Dėl Rusijos karo Ukrainoje atsirado didžiulis humanitarinės pagalbos poreikis pačioje šalyje ir visame pasaulyje, visų pirma atsižvelgiant į maisto krizę. Atsižvelgdama į tai, Komisija apskaičiavo, kad visų pirma 2023 m. reikia 150 mln. EUR padidinti biudžetą, kad Ukrainai būtų teikiama tolesnė humanitarinė pagalba ir kovojama su pasauline maisto krize. Tikėtina, kad, jei ES ketina toliau teikti tokią pat humanitarinę pagalbą kaip 2022 m. ir teikti paramą žmonėms, kuriems jos reikia ir kurių skaičius smarkiai didėja, 2023 m. sumas biudžete reikės toliau didinti. Lėšų mobilizavimas priklausys nuo to, kiek jų bus.

Šiuo pasiūlymu papildomos didelės ES biudžeto ir Europos plėtros fondo pastangos, be kita ko, papildoma maždaug 750 mln. EUR parama humanitarinei pagalbai Ukrainai padidinti ir susijusiai pasaulinei maisto krizei 2022 m. įveikti. Į šią sumą įtrauktas spalio 5 d. pateiktas siūlomas 395 mln. EUR perkėlimas iš Solidarumo ir neatidėliotinos pagalbos rezervo (DEC 18/2022).

Be to, iš ES biudžeto bus dengiamos palūkanų išlaidos ir administracinių mokesčių mokėjimai, susikaupę dėl paskolų, susijusių su dviem pirmosiomis išimtinės makrofinansinės pagalbos (MFP) paskolų Ukrainai dalimis – atitinkamai 1 mlrd. EUR (išmokėta rugpjūčio mėn. pradžioje) ir 5 mlrd. EUR.

Maržų ar papildomų perskirstymo šaltinių 6 išlaidų kategorijoje (Kaimyninės šalys ir pasaulis) nėra, todėl Komisija siūlo mobilizuoti 150 mln. EUR įsipareigojimų asignavimų sumą iš lankstumo priemonės pagal DFP reglamento 12 straipsnį. Atsižvelgiant į tai, kad paramą numatoma teikti skubiai, 2023 m. taip pat reikia 120 mln. EUR mokėjimų asignavimų, kad būtų galima padengti šiame taisomajame rašte siūlomus papildomus humanitarinės pagalbos veiksmus.